Թումոն արտադպրոցական ուսումնական նոր միջավայր է, որտեղ 12-18 տարեկան հազարավոր պատանիներ, ուղղորդվելով հմուտ մանկավարժների ու մեդիա մասնագետների կողմից, իրականացնում են իրենց անհատական ուսումնական պլանը: Հատուկ մշակված ուսումնական հարթակը պատրաստում է նրանց գործնական աշխատանքների համար։ Մասնագիտացված դասընթացները, դասախոսություններն ու միջոցառումները ուսանողներին հնարավորություն են տալիս կիրառել իրենց գիտելիքներն ու հմտությունները նաև առօրյա կյանքում: Թումոյի նպատակն է ընդլայնել երիտասարդների մտահորիզոնը և միջոցներ տրամադրել իրենց լիարժեք ստեղծագործական ներուժը բացահայտելու համար: Թումոն շահույթ չհետապնդող կազմակերպություն է: Թումո ծրագրին մասնակցելն անվճար է, այն բաց է բոլոր տեղացի պատանիների համար: